Rilee is ŉ sesslaan-masjienRilee Rossouw vier ’n T20-honderdtal. Foto: Twitter. Rilee Rossouw het verlede jaar in die kleure van die Proteas, die Multan Sultans, Oval Invincibles, Somerset en die Sydney Thunder altesaam 86 sesse geslaan. Dit is die naasmeeste T20-sesse in die kalenderjaar; net Australië se Tim David (93 sesse) was in ŉ meer verwoestende bui. Benewens sy sesslaan-avonture het Rossouw meer as 1 400 lopies in sy 51 wedstryde teen ŉ treftempo van 169,20 gemoker. Hy het twee honderdtalle en 12 vyftigtalle aangeteken, maar hy is ook ses keer vir ŉ nulletjie uitgehaal. Die 33-jarige Bloemfontein-boorling is tans in aksie vir die Thunder in Australië se Big Bash League, terwyl hy sy kolf in die SA20-toernooi vir die Pretoria Capitals sal swaai. Ander Suid-Afrikaners op die sesslaan-lys is David Miller (70) en Faf du Plessis (61). ????????????????????: Every single boundary Rilee Rossouw hit on his way to an unbeaten 100 of 48 balls ????????#INDvSA pic.twitter.com/yv9KpZWKdc — SuperSport ???? (@SuperSportTV) October 5, 2022